สวัสดีค่ะ วันที่2หนูได้มีเพศสัพันธ์ไป หลั่งใน แล้วกินยาคุมฉุกเฉิน ภายใน10 ชม ชนิด1เม็ด ไม่มีอาการข้างเคียงใดๆ วันที่7 มีเพศสัมพันธ์อีกครั้งหลั่งใน เลยกินยาคุมฉุกเฉินชนิดแบบ2เม็ด หลังมีเพศสัมพันธ์อีกครั้งหนึ่ง อยากรู้ว่ามีโอกาสท้องไหมค่ะ
สวัสดีค่ะ ยาคุมกำเนิดแบบฉุกเฉินนั้นเป็นการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดประมาณ 85-95% เมื่อรับประทานภายใน 72 ชั่วโมงหลังมีเพศสัมพันธ์ค่ะดังนั้นหากได้รับประทานภายใน 72 ชั่วโมงทั้งสองครั้ง มีโอกาสตั้งครรภ์ได้น้อยแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก